ויליאם אלרי

ויליאם אלרי (באנגלית: William Ellery; 22 בדצמבר 1727 – 15 בפברואר 1820) היה מנציגי רוד איילנד בחתימה על הכרזת העצמאות של ארצות הברית.

ביוגרפיה 
אלרי נולד בניופורט שברוד איילנד. לאורך השנים הוא עבד כסוחר, כפקיד מכס וכרשם בבית הנבחרים של רוד איילנד. בשנת 1770 הוא החל לעבוד בעריכת דין. פעילותו הציבורית החלה במסגרת "בני החירות" ובשנת 1776 הוא מונה כמחליפו של סמואל וורד בקונגרס הקונטיננטלי, שחבריו נמנו בין חותמי הכרזת העצמאות של ארצות הברית.

מאוחר יותר מונה אלרי לשופט בבית המשפט העליון של רוד איילנד והחל בשנת 1785 הוא היה בין תומכי התנועה לביטול העבדות. לאחר מכן הוא שב לעבוד כפקיד מכס בנמל ניופורט והיה הראשון לשאת בתפקיד זה, בו עסק עד מותו.

קישורים חיצוניים

 

האבות המייסדים של ארצות הברית
שופטי בתי משפט במדינות ארצות הברית
עורכי דין אמריקאים במאה ה-18
פעילים פוליטיים אמריקאים
רוד איילנד: אישים
אמריקאים שנולדו ב-1727
אמריקאים שנפטרו ב-1820